[pic] | COMISIA COMUNITĂŢILOR EUROPENE |

Bruxelles, 7.11.2008

COM(2008) 731 final

PROIECT PRELIMINAR DE BUGET RECTIFICATIV NR. 11 LA BUGETUL GENERAL PENTRU 2008

SITUAȚIA CHELTUIELILOR PE SECȚIUNI Secțiunea III - Comisia

PROIECT PRELIMINAR DE BUGET RECTIFICATIV NR. 11LA BUGETUL GENERAL PENTRU 2008

SITUA ȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272;

- Tratatul de instituire a Comunității Europene a Energiei Atomice, în special articolul 177;

- Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene[1], modificat ultima dată prin Regulamentul (CE) nr. 1525/2007 al Consiliului[2], în special articolul 37,

Comisia Europeană prezintă autorității bugetare proiectul preliminar de buget rectificativ nr. 11 la bugetul 2008.

CUPRINS

1. Introducere 4

2. Mobilizarea Fondului de solidaritate al UE 4

2.1. Cipru: Secetă 4

2.2. Finanțare 6

TABEL RECAPITULATIV, PE RUBRICI, AL CADRULUI FINANCIAR 7

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația pe secțiuni a cheltuielilor.

1. Introducere

Proiectul preliminar de buget rectificativ (PPBR) nr. 11 pentru anul 2008 cuprinde următoarele elemente:

- mobilizarea unei sume de 7,6 milioane EUR în credite de angajament și de plată din Fondul de solidaritate al UE, ca urmare a unei secetei puternice în Cipru;

- o reducere corespunzătoare a creditelor de plată în valoare de 7,6 milioane EUR de la linia bugetară 13 04 02 Fondul de coeziune.

2. Mobilizarea Fondului de solidaritate al UE

2.1. Cipru: Secetă

Cipru se confruntă cu un deficit de ploi care a avut repercusiuni grave asupra condițiilor de viață, economiei și a mediului natural. Autoritățile cipriote au solicitat ajutor financiar din Fondul de solidaritate în legătură cu criza provocată de această secetă.

Comisia a efectuat o analiză detaliată a cererii în conformitate cu Regulamentul (CE) nr. 2012/2002 al Consiliului din 11 noiembrie 2002[3], în special articolele 2, 3 și 4. Cele mai importante puncte ale evaluării pot fi rezumate după cum urmează:

1. Cu toate că Regulamentul (CE) nr. 2012/2002 nu a fost conceput pentru a trata caracteristicile unei catastrofe cu evoluție lentă, se poate recurge la el pentru a răspunde la orice catastrofă naturală majoră care are repercusiuni grave asupra condițiilor de viață, a mediului natural sau a economiei unui stat beneficiar, astfel cum s-a stabilit la articolul 2 alineatul (1), cu condiția ca respectiva catastrofă să respecte criteriile fixate la articolul 2 alineatul (2) și ca cererea de finanțare să fie prezentată în timp util în conformitate articolul 4 alineatul (1). Niciunul dintre aceste elemente nu exclud neapărat catastrofele cu evoluție lentă, precum seceta.

2. Cererea de finanțare din Fondul de solidaritate a fost primită de Comisie la 1 iulie 2008. Autoritățile cipriote au furnizat informații suplimentare la 16 octombrie 2008. Articolul 4 alineatul (1) din Regulamentul (CE) nr. 2012/2002 prevede ca cererea să fie înaintată cel târziu la zece săptămâni de la prima daună cauzată de catastrofă. Pe fondul unei perioade de trei ani cu precipitații neobișnuit de reduse, absența precipitațiilor a atins nivelul maxim în aprilie 2008, la sfârșitul sezonului ploios. Prin urmare, Comisia consideră că data de 22 aprilie 2008, adică 10 săptămâni înainte de primirea cererii, poate fi acceptată ca reprezentând începutul catastrofei majore. În consecință, cererea prezentată Comisiei la 1 iulie 2008 respectă termenul stabilit al articolul 4 alineatul (1).

3. Catastrofa este de origine naturală. Autoritățile cipriote au estimat daunele directe totale, provocate după 22 aprilie 2008, la 176,15 milioane EUR. Având în vedere că această sumă depășește pragul de 84,67 milioane EUR (și anume 0,6 % din VNB), dezastrul este calificat drept „catastrofă naturală majoră” și se înscrie astfel în principalul domeniu de aplicare al Regulamentului (CE) nr. 2012/2002. Totalul daunelor directe reprezintă baza de calcul a valorii asistenței financiare. Această asistență financiară poate fi utilizată exclusiv pentru acțiunile urgente de primă necesitate, astfel cum sunt definite la articolul 3 din regulament.

4. Comisia observă de asemenea faptul că întregul teritoriu al țării a fost afectat de criză și că autoritățile publice au luat măsuri importante de urgență începând din aprilie/mai 2008 pentru a-i face față. Aceste măsuri includ reducerea furnizării cu apă pentru utilizarea casnică și industrială și punerea în aplicare a unui plan de urgență destinat creșterii furnizării de apă desalinizată și a transportului de apă din Grecia.

5. Autoritățile cipriote au indicat repercusiunile grave asupra condițiilor de viață, mediului natural și economiei. Au fost raportate daune agricole substanțiale în special la sfârșitul lunii aprilie și în lunile următoare, care s-au agravat pe măsură ce sezonul agricol se apropia de momentul recoltei. Se așteaptă ca deficitul de apă să afecteze și turismul, care este un sector important al economiei cipriote. Seceta a avut, de asemenea, repercusiuni grave asupra infrastructurii de distribuție a apei, care a început să fie afectată în mod serios de condițiile de debit discontinuu al apei la începutul lunii mai 2008. Mediul natural a fost de asemenea grav afectat, având în vedere că ecologia fragilă a insulei este extrem de sensibilă la condițiile de secetă, existând un risc de deșertificare. Cererea conține o clasificare detaliată a daunelor.

6. Costul măsurilor esențiale de urgență eligibile în conformitate cu articolul 3 alineatul (2) din Regulamentul (CE) nr. 2012/2002 a fost estimat de către autoritățile cipriote la 59,45 milioane EUR și a fost defalcat pe tipuri de operațiuni. Majoritatea acestor operațiuni privesc costurile aferente transportului de apă din Grecia și investițiile imediate în infrastructura de distribuție a apei menite să securizeze funcționarea rețelei de distribuție a apei în condiții de debit discontinuu al apei. În cadrul acordului de punere în aplicare, se vor defini în mod clar tipurile de acțiuni care urmează să fie finanțate din acest fond.

7. Autoritățile cipriote au declarat, de asemenea, că daunele eligibile nu sunt acoperite de nicio asigurare.

8. Autoritățile cipriote au declarat că se va solicita o asistență comunitară pentru compensarea daunelor private, suportate în special de agricultori, în cazul în care un temei juridic adecvat există în alte instrumente financiare ale UE. Cu toate acestea, Comisia observă că politica agricolă comună, în special politica de dezvoltare rurală, nu oferă posibilitatea acordării de compensații agricultorilor pentru daune cauzate de o catastrofă naturală. În cadrul programului său de dezvoltare rurală, statul membru are posibilitatea să sprijine refacerea potențialului de producție agricolă afectat de catastrofele naturale, precum și adoptarea măsurilor preventive adecvate. Măsura corespunzătoare nu este prevăzută în programul operațional de dezvoltare rurală cipriot, iar autoritățile cipriote, până în prezent, nu au propus să modifice programul menționat anterior în acest sens.

Prin urmare, din motivele prezentate anterior, se propune ca solicitarea formulată de Cipru în legătură cu seceta să poată fi acceptată drept „catastrofă majoră” și să fie mobilizat Fondul de solidaritate.

2.2. Finan țare

Bugetul anual total de care dispune Fondul de solidaritate este de 1 miliard EUR. În 2008, suma de 273 191 197 EUR a fost deja alocată pentru cereri anterioare, ceea ce înseamnă că suma de 726 808 803 EUR rămâne disponibilă.

Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6 % din VNB sau 3 miliarde EUR la prețurile din 2002, reținându-se cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru definirea alocării ajutoarelor pentru catastrofele majore este de 2,5 % din daunele directe totale care nu depășesc pragul și 6 % din cele care îl depășesc. Pentru catastrofele regionale ieșite din comun, rata este de 2,5 % din daunele directe totale. Metodologia pentru calculul ajutorului din Fondul de solidaritate a fost stabilită în raportul anual 2002-2003 privind Fondul de solidaritate și aprobată de Consiliu și Parlamentul European.

Se propune aplicarea aceluiași procentaj în cazul de față și acordarea ajutoarelor după cum urmează:

(în EUR) |

Daune directe | Prag | Suma bazată pe 2,5% | Suma bazată pe on 6% | Suma totală a ajutorului propus |

Cipru/secetă | 176 150 000 | 84 673 000 | 2 116 825 | 5 488 620 | 7 605 445 |

Total | 7 605 445 |

În urma vărsării compensației, un procent de cel puțin 25% din Fondul de solidaritate al Uniunii Europene va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

Având în vedere identificarea unor credite excedentare la linia 13 04 02 Fondul de coeziune, nu vor fi necesare noi credite de plată pentru finanțarea plăților din Fondul de solidaritate al UE către Cipru. O sumă de 7,6 milioane EUR va fi astfel transferată de la linia bugetară 13 04 02 la linia bugetară 13 06 01 pentru a acoperi nevoile de mobilizare a Fondului de Solidaritate al UE. Această redistribuire este posibilă deoarece plățile pentru Fondul de coeziune pe perioada 2007-2013 sunt, în mare măsură, legate de proiecte majore. Cu toate acestea, proiectele majore trebuie aprobate separat, prin decizii ulterioare ale Comisiei, înainte ca plățile intermediare să poată fi efectuate. Întrucât nu se prevede primirea și aprobarea multor proiecte majore în acest an, nu se anticipează plăți intermediare semnificative în 2008.

TABEL RECAPITULATIV, PE RUBRICI, AL CADRULUI FINANCIAR

Cadrul financiar Rubrică/subrubrică | Cadrul financiar 2008 | Buget 2008 (inclusiv BR 1-7/2008 și PPBR 8-10/2008) | PPBR 11/2008 | Buget 2008 + BR 1-7/2008 și PPBR 8-11/2008 |

|CA |CP |CA |CP |CA |CP |CA |CP | | 1. DEZVOLTARE DURABILĂ | | | | | | | | | | 1a. Competitivitate pentru creștere economică și ocuparea locurilor de muncă |10 386 000 000 | |11 086 000 000 |9 718 739 600 | | |11 086 000 000 |9 718 739 600 | |1b. Coeziune pentru creștere economică și ocuparea locurilor de muncă |47 267 000 000 | |47 255 948 720 |36 024 082 504 |0 |-7 605 445 |47 255 948 720 |36 016 477 059 | | Total |57 653 000 000 | |58 341 948 720 |45 742 822 104 |0 |-7 605 445 |58 341 948 720 |45 735 216 659 | | Marjă[4] | | |-188 948 720 | | | |-188 948 720 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli legate de piață și plăți directe |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Total |59 193 000 000 | |56 314 715 538 |53 220 588 053 | | |56 314 715 538 |53 220 588 053 | | Marjă | | |2 878 284 462 | | | |2 878 284 462 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |747 000 000 | |730 274 000 |533 196 000 | | |730 274 000 |533 196 000 | |3b. Cetățenie |615 000 000 | |888 034 197 |941 144 203 |7 605 445 |7 605 445 |895 639 642 |948 749 678 | | Total |1 362 000 000 | |1 618 308 197 |1 474 340 203 |7 605 445 |7 605 445 |1 625 913 642 |1 481 945 648 | | Marjă[5] | | |16 883 000 | | | |16 883 000 | | | 4. UE CA ACTOR MONDIAL[6] | 7 002 000 000 | | 7 311 218 000 |7 847 128 400 | | |7 311 218 000 |7 847 128 400 | | Marjă | | | -70 000 000 | | | | -70 000 000 | | | 5. ADMINISTRAȚIE[7] | 7 380 000 000 | |7 279 207 193 |7 279 767 193 | | |7 279 207 193 |7 279 767 193 | | Marjă | | | 177 792 807 | | | | 177 792 807 | | | 6. COMPENSAȚII |207 000 000 | |206 636 292 |206 636 292 | | |206 636 292 |206 636 292 | | Marjă | | | 363 708 | | | | 363 708 | | | TOTAL |132 797 000 000 |129 681 000 000 |131 072 033 940 |115 771 282 245 | | |131 079 639 385 |115 771 282 245 | | Marjă | | |2 814 375 257 |14 499 126 952 | 7 605 445 |0 | 2 814 375 257 |14 506 732 397 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene, JO L 311, 14.11.2002, p. 3.

[4] Fondul european pentru adaptare la globalizare (FEAG) nu este inclus în calculul marjei de la rubrica 1a. Instrumentul de flexibilitate a fost mobilizat pentru o sumă de 200 de milioane EUR.

[5] Valoarea Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AII din 17 mai 2006 (JO C 139, 14.6.2006).

[6] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgență. Instrumentul de flexibilitate a fost mobilizat pentru o sumă de 70 de milioane EUR.

[7] Pentru calcularea marjei sub plafonul de la rubrica 5, se ia în considerare nota de subsol (1) din cadrul financiar 2007-2013, pentru o sumă de 77 de milioane EUR pentru contribuțiile personalului la sistemul de pensii.